Gregor Mareš

Gregor Mareš (* 18. apríl 1974, Vysoké Tatry) je slovenský rozhlasový a televízny moderátor. 

Narodil sa vo Vyšných Hágoch, kde prežil celé detstvo.. Po základnej škole absolvoval Gymnázium Dominika Tatarku v Poprade a následne vyštudoval management na Technickej univerzite vo Zvolene. Je ženatý, má 2 synov : Marka a Denisa a býva neďaleko Bratislavy.

Moderátorské začiatky Gregora siahajú do roku 1994, kedy zasadol za mikrofón lokálneho zvolenského Rádia Family. Následne pôsobil v regionálnom štúdiu Rádia Twist v Banskej Bystrici, od roku 2001 v štúdiu Twistu v Bratislave, v rádiu Okey a Jemné. Vo vysielaní Rádia Slovensko sa objavuje najmä vo víkendovom vysielaní od roku 2012.

Televízne moderovanie začal v banskobystrickom regionálnom štúdiu Slovenskej televízie, kde od roku 1998 moderoval regionálne správy. Päť rokov pôsobil v Teleráne TV Markíza a od roku 2009 opäť pôsobí vo verejnoprávnej televízii. Do povedomia divákov sa výraznejšie zapísal uvádzaním magazínu VAT – veda a technika a súťažnej relácie STV Duel.

Referencie

Zdroj 
 Oficiálna stránka

Absolventi Lesníckej fakulty Technickej univerzity vo Zvolene
Slovenskí televízni moderátori
Slovenskí rozhlasoví moderátori
Osobnosti z Vysokých Tatier